અમેરિકાએ ઇરાન પરથી દરેક પ્રકારના આર્થિક પ્રતિબંધ દૂર કરતાં તેનો સીધો ફાયદો ભારતને થશે. ભારત પર તેની સૌથી હકારાત્મક અસર તે જોવા મળશે કે ભારત હવે ઇરાન પાસેથી ક્રુડ ઓઇલ આયાત કરી શકશે. ઇરાન પર પ્રતિબંધ લગાવવામાં આવ્યો તે પહેલા ભારત ઇરાન પાસેથી ઘણાં મોટા પ્રમાણમાં ક્રુડ ઓઇલ આયાત કરતું હતું. ઇરાન પર પ્રતિબંધ બાદ ભારતે તેમાં કાપ મૂકી દીધો હતો. જો કે હવે પ્રતિબંધ દૂર થતાં ફરી ભારત ઇરાન પાસેથી ક્રુડ ઓઇલ વધારે પ્રમાણમાં આયાત કરશે.